Atklāts konkurss
“Sabiedriskā transporta pieturvietu nojumju iegāde Rīgas valstspilsētas pašvaldības vajadzībām”
ID Nr. CAIP 2024/16

Atbilde uz ieinteresētā piegādātāja jautājumiem 
(08.05.2024.)

Jautājums:
1. Lūdzam sniegt provizorisku informāciju, kad pasūtītājs plāno pasūtīt pirmo nojumju partiju un apmēram cik liels varētu būt pasūtamo standarta nojumju skaits? (Tehniskās specifikācijas 1.3. punkts.)

Atbilde:
[bookmark: _Hlk166078953][bookmark: _Hlk165985351][bookmark: _Hlk165986420][bookmark: _Hlk165984280][bookmark: _Hlk165985235]Pirmo preču partiju pasūtītājs provizoriski plāno pasūtīt uzreiz pēc līguma noslēgšanas ar piegādātāju. Provizoriskais kopējais pasūtāmo standarta nojumju skaits ir noteikts finanšu piedāvājuma 1. punktā – 400, tomēr šis apjoms ir indikatīvs un var tikt mainīts, ņemot vērā piegādātāja piedāvāto cenu par preces vienību. Kopējais 2024. gadā pasūtāmo preču apjoms plānots 200 – 300 nojumes, bet mēnesī pasūtāmo nojumju skaits ir atkarīgs no pasūtītāja iepirkuma par pieturu nojumju uzstādīšanu rezultātiem.

Jautājums:
1. Apmēram cik liels varētu būt pasūtamo standarta nojumju skaits vienā pasūtījumā pēc pirmā pasūtījuma? (Tehniskās specifikācijas sadaļa “Vispārīga informācija”.)

Atbilde:
Provizoriski arī turpmākajos preču partiju pasūtījumos lielāko īpatsvaru sastādīs standarta nojumes. Kopējais 2024. gadā pasūtāmo preču apjoms plānots 200 – 300 nojumes, bet mēnesī pasūtāmo nojumju skaits ir atkarīgs no pasūtītāja iepirkuma par pieturu nojumju uzstādīšanu rezultātiem.

Jautājums:
1. Lūdzu precizējiet piegādes nosacījumus Rīgā saskaņā ar Incoterms noteikumiem par atbildības pārejas brīdi. (Līguma projekta 2.17. punkts.)

Atbilde:
Līguma izpildē piemērojami Latvijas Republikas normatīvie akti un Līgums. Preču piegādes un pieņemšanas kārtība ir noteikta Līguma 3.punktā. Kā minēts Līguma 2.17.punktā, “Īpašuma tiesības uz Preci Pasūtītājs iegūst ar brīdi, kad Pasūtītājs ir izpildījis Līguma 2.5. punktā noteiktās saistības. Visus riskus par Preci līdz Preces piegādes un nodošanas Pasūtītājam brīdim uzņemas Piegādātājs”. 

Jautājums:
1. Lūdzu precizējiet, kādi ir līgumcenas indeksācijas noteikumi. Šajā nozarē iepirkuma līgumi parasti satur cenu indeksācijas noteikumus. (Līguma projekta 2.4. un 13.9.1. punkts.)

Atbilde:
Līgumcenas izmaiņas pieļaujamas saskaņā ar Publisko iepirkumu likuma, kā arī Līguma, t.sk. 13.9.1. un 13.10.punkta noteikumiem.
Jautājums:
1. [bookmark: _Hlk165984409]Lūdzam skaidrot, kā plānots organizēt nojumju uzstādīšanu - vai to veiks atsevišķi iepirkts Pasūtītāja būvdarbu veicējs vai SIA Rīgas Satiksme?

Atbilde:
Nojumju uzstādīšanu veiks atsevišķi iepirkts pasūtītāja būvdarbu veicējs.

Jautājums:
1. [bookmark: _Hlk165984514]Tehniskās specifikācijas 1.6.punktā lūdzat preces piegādāt kopā ar uzstādīšanas instrukciju. Mūsu pieredzē papildus instrukcijai noder arī personāla apmācība par montāžu vai uzstādīšanā pieredzējuša ražotāja pārstāvja uzraudzība pār šiem darbiem. Ja Pasūtītājs vēlas minēto apmācību vai darbu uzraudzības izmaksas finanšu piedāvājumā, lūdzam papildināt tā veidni ar attiecīgu aili.

Atbilde:
Uzstādīšanas instrukcijai ir jābūt tādā kvalitātē un apjomā, lai pasūtītāja būvdarbu veicējs var patstāvīgi veikt preces uzstādīšanu. Vienlaikus piegādātājam nav liegts šādu papildus apmācību izmaksas iekļaut preces cenā, ja piegādātājs uzskata to par lietderīgu.
